作者：陈著
词牌/韵律：沁园春

paragraphs: 月旦评中，有如公者，更谁与俦。
看纷纷仁意，春风和气，堂堂义事，砥柱中流。
已重物轻，身穷道泰，却占人间第一筹。
回头笑，彼纷纷名利，过影浮沤。
夷犹。
庭户清幽。
算此境神仙别一洲。
但烧香挂画，呼童扫地，对山揖水，共客登楼。
付与儿孙，只将方寸，此外无求百不忧。
宜多寿，自今开八帙，到八千秋。